# Xfce4 Screenshooter

&date;
2008
2009
Jérôme Guelfucci
2009
Sam Swift

Der gives hermed tilladelse til kopiere, distribuere og/eller ændre dette dokument under betingelserne af GNU Free Documentation License, Version 1.1 eller enhver senere version udgivet af Free Software Foundation, med ingen ufravigelige dele; ingen forsidetekst, og ingen bagsidetekst. Hele licensteksten er til rådighed på Free Software Foundation.

Jérôme
Guelfucci

    jeromeg@xfce.org

Sam
Swift

    renmush@gmail.com

Denne manual beskriver Xfce4 Screenshooter version 1.7.9.

## Introduktion til Xfce4 Screenshooter

Dette program giver dig mulighed for at tage et billede af hele skærmen, det aktive vindue eller et markeret område. Du kan indstille forsinkelsen før billedet er taget og handlingen med billeder udføres: gemme det som en PNG-fil, kopiere det til udklipsholderen, åbne det med et andet program eller hoste det på ZimageZ, en gratis tjeneste til billedopbevaring online.

Et udvidelsesmodul til panelet i Xfce er også tilgængeligt.

## Brug af programmet

### Vha. brugergrænsefladen

For at starte programmet skal du bruge "Skærmbillede"-elementet i kategorien "Tilbehør" fra hovedmenuen i Xfce.

Dette vindue vil blive vist:

Vinduet i Xfce4 Screenshooter

#### Område der skal tages et billede af

Sektionen "Område der skal tages billede af" tillader dig at indstille, hvorfra skærmbilledet skal tages:

- "Hele skærmen" tager et skærmbillede af hele skærmen, som du ser den.
- "Aktive vindue" tager et billede af det aktive vindue. Det vil blive det, der var aktivt før denne dialog kom frem, eller hvis du indstiller en forsinkelse, er det vinduet, der er aktivt efter udløb af forsinkelsen.
- "Vælg et område" tillader dig at vælge et område der skal tages et billede af, ved at klikke på et punkt på skærmen, og uden at slippe musen, trække den til det modsatte hjørne af området og slippe museknappen.

#### Indfangning af markøren

Tilvalget "Indfangning af musemarkøren" tillader dig at indstille om skærmbilledet skal indeholde musemarkøren eller ej.

#### Forsinkelse før indfangning

Sektionen "Forsinkelse før skærmbilledet bliver taget", tillader dig at indstille den tid, der går fra du trykker på knappen "O.k." , og til at skærmbilledet rent faktisk bliver taget. Denne forsinkelse giver dig tid til at åbne menuer, eller udføre enhver handling du ønsker at vist på skærmbilledet.

### Efter indfangning

Efter tryk på knappen "O.k." et nyt vindue vil blive vist:

Vinduet i Xfce4 Screenshooter efter et skærmbillede er blevet taget

#### Forhåndsvis

Sektionen "Forhåndvis" viser en miniature af skærmbilledet.

#### Handling

Sektionen "Handling" giver dig mulighed for at vælge, hvad der skal gøres med skærmbilledet.

##### Gem

Tilvalget "Gem" vil gemme skærmbilledet til en PNG-fil. En dialog til gem vil blive vist. Du kan indstille placeringen samt navnet på filen.

Xfce4 Screenshooter er også i stand til at gemme skærmbilledet på et eksternt filsystem understøttet af GVfs, så som FTP, SAMBA, SFTP, fjerncomputere der er tilgængelige via SSH... Du skal blot forbinde dette eksterne filsystem ved at bruge gvfs-connect eller Gigolo og det vil være tilgængeligt i den venstre kolonne af gemvinduet.

##### Kopiér til udklipsholderen

Tilvalget "Kopiér til udklipsholder", lader dig indsætte skærmbilledet i et andet program, så som en tekstbehandler. Dette tilvalg er kun tilrådighed når en udklipsholderhåndtering kører.

##### Åbn med

Tilvalget "Åbn med" gemmer skærmbilledet i systemets midlertidige katalog og åbner det med valgte program, ved at bruge rullegardinlisten. Programmer der understøtter billeder er automatisk fundet og tilføjet til rullegardinlisten.

##### Host på ZimageZ

Tilvalget "host på ZimageZ" lader dig hoste dit skærmbillede på denne gratis hostingtjeneste på nettet, så du nemt kan dele det med andre mennesker. ZimageZ opretter automatisk en stort og en lille miniature af dit skærmbillede, som kan bruges til at lave miniaturer, der peger til skærmbilledet i fuld størrelse.

Efter du trykker på "O.k."-knappen, vil dette vindue blive vist:

Vinduet til at hoste et skærmbillede på ZimageZ

Hvis du ikke har et ZimageZ-brugernavn, skal du oprette et på netstedet for ZimageZ. Adskillige sprog er tilgængelige på dette netsted. Du kan skifte ved at bruge den øverste menu til højre. Du skal udfylde alle felter i dette vindue. Når du først klikker på "O.k."-knappen vil overførslen begynde.

Dette vindue vil give dig henvisninger til skærmbilledet i fuld størrelse, den store miniatur, den lille miniture, såvel som eksempler på HTML og BBkode til at lave en minature, der peger til skærmbilledet i fuld størrelse:

Vinduet der giver dig henvisningerne til dit skærmbillede på ZimageZ

### Vha. kommandolinjen

Kommandlinjetilvalg lader dig tage skærmbilleder hurtigt. De lader dig også indstille tasten Print Screen, som findes i det øverste højre hjørne på de fleste tastaturer, til at tage skærmbilleder. For at gøre dette, skal du indstille tastaturgenvejene i dit skrivebordsmiljø, således at det starter xfce4-screenshooter, med en eller flere af de følgende tilvalg, når der trykkes på Prt Scrn-knappen.

#### Kommandolinjetilvalg

##### Tilvalget -w

Tilvalget -w, lader dig tage et skærmbillede af det aktive vindue.

##### Tilvalget -f

Tilvalget -f, lader dig tage et skærmbillede af hele skærmen.

##### Tilvalget -r

Tilvalget -r, lader dig vælge et område, der skal tages et billede af, ved at klikke på et punkt på skærmen, og uden at slippe museknappen, trække musen til det modsatte hjørne af det område, og så slippe museknappen.

##### Tilvalget -d

Tilvalget -d efterfulgt af et positivt heltal, lader dig indstille en forsinkelse før skærmbilledet bliver taget med tilvalget -w, -f eller -r er angivet.

##### Tilvalget -s

Tilvalget -d efterfulgt af stien til en eksisterende mappe lader dig indstille hvor skærmbilledet bliver gemt. Dette tilvalg virker kun hvis -w, -f eller -r er angivet.

##### Tilvalget -o

Hvis tilvalget -o er angivet, efterfulgt af et programnavn, vil skærmbilledet blive gemt i systemets midlertidige katalog og blive åbnet med det program der er nævnt efter tilvalget -o. Dette tilvalg virker kun hvis -w, -f eller -r er angivet.

##### Tilvalget -u

Hvis tilvalget -u er angivet, vil skærmbilledet blive hostet på ZimageZ. Se ovenstående for flere detaljer. Dette tilvalg virker kun hvis tilvalget -w,-feller -r er angivet.

## Brug af paneludvidelsesmodulet til Xfce

### Tilføjelse af udvidelsesmodulet

For at tilføje udvidelsesmodulet; højreklik på panelet og vælg "Tilføj nyt element". Vælg det udvidelsesmodul der hedder "Skærmbillede", og tilføj det.

### Indstilling af udvidelsesmodulet

Du kan indstille, hvordan skærmbilleder bliver taget ved at højreklikke på udvidelsesmodulet og vælge "Egenskaber". En indstillingsmenu, der ligner indstillingsmenuen til hovedprogrammet, vil vise sig. Se venligst ovenfor, for diverse indstillinger.

### Brug af udvidelsesmodulet

For at tage et skærmbillede skal du bare klikke på udvidelsesmoduler. Du kan bruge rullehjulet på udvidelsesmodulet til at skifte mellem de forskellige områder der skal tages.